stanford-oval/wikipedia huggingface dataset:
Pentti Mäki-Hakola
Aiheesta muualla

.aspx Pentti Mäki-Hakola Suomen kansanedustajat. Eduskunta.
Baran

Baran voi tarkoittaa seuraavia:
Baran, kaupunki Intian Rajasthanissa
Baran, kaupunki Valko-Venäjällä
Issi Baran (1927–2018), suomalainen pikajuoksija
Maciej Baran (s. 1974), puolalainen kartanlukija
Maciej Baran (s. 1977), puolalainen jääkiekkoilija
Michael Baran (s. 1963), suomalainen näytelmäkirjailija, dramaturgi ja teatteriohjaaja
Ria Baran (1922–1986), saksalainen taitoluistelija
Stanisław Baran (1920–1993), puolalainen jalkapalloilija
Witold Baran (s. 1939), puolalainen keskimatkojen juoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Baran”, voi hakea sivunnimihaulla, laajalla sivunnimihaulla tai tekstihaulla.
Sampsa Timoska

| Henkilötiedot |
| --- | --- | --- | --- |
Syntymäaika: 12. helmikuuta 1979 (ikä 45)
Syntymäpaikka: Kokemäki, Suomi
Pelipaikka: puolustava keskikenttäpelaaja keskuspuolustaja
Pituus: 185 cm
Junioriseurat
1987–1990: TeNo
1991: Nasta
1992: TeNo
1993–1995: MuSa
Seurat
| Vuodet | Seura | O | (M) |
| 1995 | KK-V |  |  |
| 1996–1997 | TPV | 6 | (0) |
| 1997 | → EuPa (laina) | 7 | (0) |
| 1998–2006 | MyPa | 154 | (6) |
| 2000 | → AC Vantaa (laina) | 1 | (0) |
| 2001 | → FC Kuusankoski (laina) | 1 | (0) |
| 2004 | → Rakuunat (laina) | 1 | (0) |
| 2007–2008 | Queens Park Rangers | 21 | (0) |
| 2008–2011 | MyPa | 77 | (0) |
| 2012–2016 | EIF | 102 | (6) |
| 2017 | KoPa | 11 | (1) |
| Yhteensä | Yhteensä | 380 | (13) |
Maajoukkue
| 1994 | Suomi U16 | 7 | (0) |
| 1995 | Suomi U17 | 7 | (0) |
| 1997 | Suomi U18 | 6 | (0) |
| 1999 | Suomi U20 | 1 | (0) |
| 2000–2001 | Suomi U21 | 11 | (0) |
| 2005 | Suomi | 2 | (0) |
 Seurajoukkueuran tilastot kattavat vain kansalliset sarjat, päivitetty 17. tammikuuta 2025.
Sampsa Timoska (s. 12. helmikuuta 1979 Kokemäki) on uransa lopettanut suomalainen jalkapalloilija. Hän oli pelipaikaltaan puolustaja tai puolustava keskikenttäpelaaja.
Ura

Timoskan kasvattajaseura on kokemäkiläinen Teljän Nousu, josta hän siirtyi Nakkilan Nastan kautta porilaiseen Musan Salamaan. Timoskan ensimmäinen seurajoukkue aikuisten sarjatasolla oli Ykkösen Tampereen Pallo-Veikot, jossa hän pelasi vuosina 1996–1997.
Kaudeksi 1998 Timoska siirtyi Veikkausliigan Myllykosken Palloon, jota hän edusti suurimman osan urastaan. Hän voitti joukkueen kanssa Suomen cupin vuonna 2004 ja Suomen-mestaruuden vuonna 2005. Tammikuusta 2007 helmikuuhun 2008 hän pelasi Englannin Championshipissä lontoolaisessa Queens Park Rangersissä. Kaudeksi 2008 Timoska palasi MyPaan, jossa hän päätti liigauransa kaudella 2011. Hän pelasi 13 kauden aikana yhteensä 231 Veikkausliigan ottelussa, joissa hän teki kuusi maalia.
Timoskan peliura jatkui kaudella 2012 Kakkosen tammisaarelaisessa nousijajoukkueessa Ekenäs Idrottsföreningissä, jonka kanssa hän teki yksivuotisen sopimuksen optiolla seuraavasta kaudesta.
Suomen maajoukkueissa Timoska pelasi kaksi A-maaottelua sekä 11 nuorten ja 21 poikien maaottelua.
Sampsa Timoskan veli Jan Timoska on pelannut Veikkausliigaa FC Jazzin ja FC Interin joukkueissa.
Saavutukset

Suomen mestaruus 2005
Suomen-mestaruushopea 2002
Suomen-mestaruuspronssi 1999, 2000, 2001
Suomen Cup 2004
Aiheesta muualla

Sampsa Timoskan esittely Veikkausliigan sivustolla
Veli-Sakari Kukkonen

(Veli-)Sakari Kukkonenlähde? (pseudonyymi Alan Paine)lähde? (s. 1960 Kuusamo)lähde? on suomalainen rumpali, perkussionisti, säveltäjä, tuottaja.
Kukkonen on soittanut ainakin kokoonpanoissa Zero Nine (Kuusamo), Ramblers (Oulu), Nights of Iguana (Helsinki), U-Bayou. (Helsinki)lähde?
Diskografia

Ramblers: Talkin´´bout Ramblers 1982 LP
The Nights of Iguana The Gift 1986 LP
The Nights of Iguana Grapefruit Tree 1987 LP
Clifters: Kuningatar 1988 LP
Kouluvirret: "Herra mun elämäni" 1989
Kelpo Pojat "Taivas vuotaa lätäköt laulaa" 1990 LP (myös äänitys ja tuotanto)
The Nights of Iguana: She Must Be In The Air 1990 EP
U-Bayou: Tuu steppaamaan 1991 LP
U-Bayou: Juupa juu tuu 1993 LP
Ismo Alanko: Taiteilijaelämää 1995
The Story of The Nights of Iguana 2002
Sävellykset

Kukkonen on säveltänyt seuraavat levytetyt kappaleet:
”Down the line”
”Hustler”
”Suzanne”
”You can't hurt me now”
Mikko Rasila

Mikko Rasila huhtikuussa 2012.
Mikko Rasila (s. 30. lokakuuta 1962 Oulu) on suomalainen näyttelijä, tanssija ja koreografi. Hän oli kiinnitettynä Suomen Kansallisbaletissa vuosina 1980–1982. Hän valmistui Teatterikorkeakoulun näyttelijäntyön laitokselta vuonna 1992. Vuosina 1992–1993 hän oli kiinnitettynä Lahden kaupunginteatterissa ja on ollut vierailevana näyttelijänä Helsingin ja Turun kaupunginteattereissa.
Rasila toimi Tanssii tähtien kanssa -ohjelman tuomaristossa kahden ensimmäisen kauden ajan.
Näyttelijä Jukka Rasila on hänen sisarensa poika.
Filmografia > Elokuvat

| Vuosi | Lyhytelokuva / Elokuva | Rooli |
| --- | --- | --- |
| 1981 | Prinsessa joka nukkui 100 vuotta | jengiläinen |
| 1987 | Maitoa, maitoa! | useita rooleja |
| 1988 | Ihmiselon ihanuus ja kurjuus  | Veikko, kunnanlääkäri |
| 1988 | Kanavanvaihtaja | useita rooleja |
| 1989 | Antti |  |
| 1990 | Lumisade |  |
| 1996 | Tie naisen sydämeen | manikyristi |
| 2007 | V2 – Jäätynyt enkeli | transvestiitti Club Vaselinen bileissä |
| 2017 | Tom of Finland |  |
Filmografia > Televisiosarjat

| Vuosi | Sarja | Rooli |
| --- | --- | --- |
| 1993 | Hobitit | Nob |
| 1994 | Milkshake | puhvelihärkä |
| 2000 | Mustan kissan kuja | Dennis Laamanen |
| 2000 | Susi rajalla | Dennis Laamanen |
| 2000 | Salatut elämät | mies baarissa |
| 2003 | Kuumia aaltoja | Hannu Itkonen |
Aiheesta muualla

Mikko Rasila Elonetissä.
Mikko Rasila Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Joseph Caillaux

| Joseph Caillaux |
| --- | --- |

Ranskan pääministeri
 27. kesäkuuta 1911  –11. tammikuuta 1912  
Presidentti:  Armand Fallières
Edeltäjä:  Ernest Monis
Seuraaja:  Raymond Poincaré
Henkilötiedot
Syntynyt: 30. maaliskuuta 1863 Le Mans, Ranska
Kuollut: 21. marraskuuta 1944 (81 vuotta) Mamers, Ranska
Tiedot
Puolue:  Radikaalipuolue
Joseph Caillaux (30. maaliskuuta 1863 – 21./22. marraskuuta 1944) oli ranskalainen poliitikko ja merkittävä hahmo kolmannen tasavallan aikana. Hän oli radikaalipuolueen johtaja ja vuosina 1911–1912 pääministeri. Pääministeriaikanaan hän harjoitti sovinnollista politiikka Saksan suhteen. Hänen maltillinen politiikkansa auttoi rauhan ylläpitämisessä Marokon kriisin aikana 1911lähde?. Hän joutui kuitenkin painostuksen vuoksi eroamaan pääministerin tehtävästä. Hänen yleinen rauhanpyrkimyksiä korostava suhtautumisensa herätti niin paljon vastustusta, että hänet tuomittiin myöhemmin ensimmäisen maailmansodan jälkeen vankilaan, koska hänen katsottiin syyllistyneen "vahingon aiheuttamiseen valtion ulkoiselle turvallisuudelle".
Päätoimittajan ampuminen

Italian Pariisin-suurlähettiläs järjesti 16. maaliskuuta 1914 Ranskan presidentille Raymond Poincarélle juhlat. Sinne oli kutsuttu puolisonsa Henriette Caillaux'n kanssa myös tuolloinen valtiovarainministeri Caillaux. Kun Caillauxit olivat vaunuissa kulkemassa oikeistolaisen Le Figaro -sanomalehden päätoimituksen ohi, rouva Caillaux nousi vaunuista ja pyysi päästä lehden päätoimittajan Gaston Calmetten puheille.
Kesken keskustelun rouva Caillaux ampui päätoimittajan. Ampumisen syy oli selvä. Caillaux oli radikaali sosialisti ja ajoi Ranskaan progressiivista verotusta. Myös tämän maltillinen ja pasifistinen politiikka pääministerivuosinaan 1911–1912 Marokon kriisin aikana, jolloin Saksan sotalaivat piirittivät Ranskan linnoitusta Agadirissa, oli suututtanut Ranskan porvaristoa, joka vastusti tätä sekä progressiivisen verotuksen tuloa maahan.
Le Figaro ryhtyi mustamaalaamaan Caillaux'n mainetta mutta ei pystynyt todistamaan syytöksiä ja joutui perumaan ne. Calmette oli kuitenkin saanut käsiinsä kirjeitä, joita herra Caillaux oli kirjoittanut vaimolleen. Le Figaro oli päättänyt julkaista kirjeet samana päivänä, ja rouva Caillaux vaati kirjeitä takaisin. Kun Calmette ei suostunut, rouva Caillaux ampui hänet. Rouva Caillaux tuomittiin vankeuteen murhasta, mutta hänet armahdettiin.lähde tarkemmin?
Aiheesta muualla

Kuvia tai muita tiedostoja aiheesta Joseph Caillaux Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Ruotsi  Japani  Tšekki  Kreikka  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Sycomore 
Muut:  SNAC  IdRef 
Ranskalaisen lehden Le Petit Journalin kannessa ollut piirroskuva esittää Henriette Caillaux'ta ampumassa Le Figaron päätoimittajan Gaston Calmetten.
Kepa Salmirinne

| Kepa Salmirinne |
| --- | --- |
 Kepa Salmirinne  Zero Ninen keikalla Helsingissä 23.10.2009
Henkilötiedot
Syntynyt: 22. heinäkuuta 1961 (ikä 63)
Muusikko
Taiteilijanimi:  Kepa Salmirinne 
Tyylilajit:  heavy, rock
Yhtyeet:  Zero Nine
Levy-yhtiöt:  Poko Rekords
  [ Muokkaa Wikidatassa ] [ ohje ]  
Keijo "Kepa" Sakari Salmirinne (s. 22. heinäkuuta 1961 Kuusamo) on suomalainen muusikko. Hän on hard rock -yhtye Zero Ninen laulusolisti, joka on osallistunut yhtyeen kappaleiden kirjoittamiseen sekä sävellysten että erityisesti sanoitusten osalta.
Zero Ninen tuotannon lisäksi Salmirinne on tehnyt omaa nimeään kantavan suomenkielisen sooloalbumin (1993). Albumi sisältää cover-kappaleita sekä Salmirinteen omia sävellyksiä. Sanoituksista suurin osa on Salmirinteen,  Juice Leskisen  tai näiden kahden yhteistyötä. Lopuista vastaavat mm. Hector ja  Neumann. Laulujen teemat vaihtelevat rakkaudesta politiikkaa kritisoivaan satiiriin (Hei pää).
Muusikontyön lisäksi Salmirinne on ollut mukana perustamassa Oulussa toimivaa 45 Special klubiravintolaa. Salmirinne ei enää ole baarin toiminnassa mukana, mutta on esiintynyt siellä yhtyeensä kanssa, mm. kesällä 2021 Zero Ninen paluukeikalla muutaman vuoden hiljaiselon jälkeen sekä toistamiseen kesällä 2023.
Oulu-vuosien jälkeen Salmirinne on asunut vuodesta 2012 jälleen Kuusamossa ja huolehtii päätyönään lomamökkien kunnossapidosta.
Vuonna 2018 Kepan ääntä voi kuulla Suomen ehkä tunnetuimman luontokuvaajan, Hannu Hautalan elämäntyötä kokoavalla rock-videolla "Pohjoista voimaa". Videolla soi kaksi uutta Kepan säveltämää ja sanoittamaa suomenkielistä kappaletta sekä uusintaäänitys soololevyn "Läpi marrasvyöhykkeen" -kappaleesta.
Kepa Salmirinne Zero Ninen keikalla LankaFesteillä Puolangassa 1.7.2023
Julkaisut

Zero Nine -yhtyeen tuotanto
Kepa Salmirinne (1993)
Kappaleet:
Sain tiikerin
Tuskin toivun milloinkaan
Liikettä lanteisiin
Hei pää
Kitaranoita
Laulun sanat
Rakkauslaulu
Kesäkatu
Läpi marrasvyöhykkeen
Pannaan tuulemaan
Hullu koira
Aiheesta muualla

Kaleva 31.10.2004 , s. 5
Keijo Salmirinne lauluntekijänä - Fono.fi
| n k Zero Nine |
| --- | --- |
 Keijo ”Kepa” Salmirinne  Timo ”Iso-T” Käsmä  Martti ”Mara” Mäntyniemi  Jarski Jaakkola  Matti ”Iro” Murtola  Mikko ”Dexta” aka ”Borno” Korpela   Esa ”Elmo” Harju  Sika Kukkonen 
Studioalbumit:  Visions, Scenes and Dreams  Blank Verse  Headline  White Lines  Intrigue  Voodoo You  Freakshow  N. E. Files  IX 
Kokoelma-albumit:  Eyes on the Rear View Mirror 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz
Luettelo Alajärven julkisista taideteoksista ja muistomerkeistä

Luettelo Alajärven julkisista taideteoksista ja muistomerkeistä sisältää Alajärven kaupungissa olevat pysyvät patsaat, muistomerkit ja muistolaatat. Alajärveen on liitetty Lehtimäen kunta.
Kaiden Guhle

| Kaiden Guhle |
| --- | --- |

Henkilötiedot
Syntynyt: 18. tammikuuta 2002 (ikä 22) Sherwood Park, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  95 kg
Seura
Seura:  Montréal Canadiens
Sarja:  NHL
Pelinumero:  21
Pelaajaura
Pääsarjaura:  2022–
NHL-varaus:  16. varaus, 2020 Montreal Canadiens
Kaiden Guhle (s. 18. tammikuuta 2002 Sherwood Park, Alberta, Kanada) on kanadalainen jääkiekkopuolustajaa. Guhlella on tulokassopimus NHL-seura Montréal Canadiensin kanssa, joka varasi hänet ensimmäisellä kierroksella 16. pelaajana NHL:n varaustilaisuudessa 2020.
Ura > Seuraura

Guhle pelasi kauden 2015–2016 kotikaupungissaan Sherwood Park Flyersin joukkueessa, josta hän siirtyi kaudeksi 2016–2017 OHA Edmontonin U15-junioreihin. Guhle nousi joukkueen kapteeniksi. Hän oli pelipaikastaan huolimatta OHA Edmontonin paras pistemies, maalintekijä ja syöttäjä tehoilla 17+23=40, joilla Guhle sijoittui koko CSSHL U15:n puolustajien pistepörssissä toiseksi edellään vain Pursuit of Excellencen Luke Prokop. Hänet valittiin kauden päätteeksi sarjan parhaaksi puolustajaksi.
Prince Albert Raiders varasi Guhlen koko WHL:n varaustilaisuuden ensimmäisenä pelaajana vuonna 2017. Jo pian tämän jälkeen toukokuussa hän teki seuran kanssa sopimuksen. Guhle pelasi kauden 2017–2018 suurimmaksi osaksi OHA Edmontonin B-nuorissa, joiden kolmanneksi paras pistemies ja tehokkain puolustaja hän oli tehoilla 14+25=39. Guhle voitti koko CSSHL U18:n puolustajien maalipörssin ja hän jakoi puolustajien pistepörssin kolmannen sijan Shawnigan Lake Schoolin Ryan Novecoskyn kanssa. Guhle valittiin kauden päätteeksi sarjan parhaaksi puolustajaksi ja vuoden tulokkaaksi. Hän toimi samalla kaudella myös Team Albertan joukkueen varakapteenina WHL Cupissa, joka päättyi hopeaan. Guhle debytoi samalla kaudella myös Raidersin WHL-joukkueessa, jossa hän pelasi kahdeksan ottelua. Varsinaisella tulokaskaudellaan 2017–2018 Guhle pelasi 65 runkosarjaottelua tehopistein 3+14=17 ja 23 playoff-ottelua tehden kolme syöttöpistettä. Hän voitti kauden päätteeksi WHL:n mestaruuden, J. Ross Robertson Cupin. Kaudella 2019–2020 Guhle oli Raidersin tehokkain puolustaja tehoilla 11+29=40. Hän pelasi kauden aikana myös CHL Top Prospects Gamessa.
Montreal Canadiens varasi Guhlen ensimmäisellä kierroksella 16. pelaajana NHL:n varaustilaisuudessa 2020. Saman vuoden lokakuussa hän teki seuran kanssa kolmivuotisen tulokassopimuksen. Hänen kausipalkkansa NHL:n puolella on 825 500 dollaria ja farmin puolella 80 000 dollaria, mutta Guhle sai myös 92 500 dollarin allekirjoitusbonuksen. Hänen sopimukseensa kirjattiin myös A-kategorian bonus, jolla Guhle voi ansaita maksimissaan 420 000 dollaria. Tammikuun 2021 harjoitusleirin päätteeksi Canadiens lähetti Guhlen AHL-joukkue Laval Rocketiin. Hän pelasi siellä alkukaudella 2020–2021 kolme ottelua ilman tehopisteitä, kunnes WHL-kauden käynnistyessä Guhle lähetettiin takaisin Prince Albert Raidersin WHL-joukkueeseen. Hänet nousi joukkueen kapteeniksi.
Guhle aloitti kauden 2021–2022 WHL:n Raidersissa ja ehti tehdä 17 pistettä 17 ottelussa. Edmonton Oil Kings hankki hänet joukkueeseensa joulukuussa 2021. Oil Kings antoi vaihdossa Carson Latimerin ja Eric Johnstonin sekä kolme varausvuoroa. Oil Kings voitti WHL:n mestaruuden, ja Guhle valittiin pudotuspelien arvokkaimmaksi pelaajaksi. Hän teki 19 ottelussa 16 pistettä ja onnistui myös puolustuspään pelissään.
Guhlen tulokaskausi NHL:ssä oli kausi 2022–2023. Sen aikana hän pelasi 44 ottelua ja teki niissä 18 pistettä. Hänen kautensa päättyi nilkkavammaan.
Heinäkuussa 2024 Guhle solmi Canadiensin kanssa kuusivuotisen ja yhteensä 33,3 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:  Kanada.Miesten jääkiekko.Alle 20-v. MM-kilpailut  | Mitalit> Maa:  Kanada.Miesten jääkiekko.Alle 20-v. MM-kilpailut  | Mitalit> Maa:  Kanada.Miesten jääkiekko.Alle 20-v. MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Hopeaa | Kanada 2021 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Hopeaa | Břeclav 2019 | jääkiekko |  |
Guhle pelasi myös alle 18-vuotiaiden Hlinka Gretzky Cupissa vuonna 2019, jolloin hän toimi Kanadan varakapteenina ja voitti hopeaa. Guhle edusti myös Canada Redin joukkuetta World U-17 Hockey Challengessa vuonna 2018, jolloin hän toimi joukkueensa kapteenina.
Guhle pelasi alle 20-vuotiaiden MM-kilpailuissa vuonna 2021, jolloin hän voitti hopeaa. Guhle jakoi kahdella osumallaan turnauksen puolustajien maalipörssin voiton Suomen Topi Niemelän ja Yhdysvaltain Drew Hellesonin kanssa.
Muuta

Guhlen isoveli Brendan pelaa puolustajana NHL-seura Anaheim Ducksin organisaatiossa.
Tribhuwanatunggadewi

| Tribhuwanatunggadewi |
| --- | --- |
 Joskus Tribhuwanatunggadewiä esittäväksi tulkittu Parvati patsas Candi Ngrimbin raunioilta.
Majapahitin sijaishallitsija
Valtakausi:  1329 – 1350
Edeltäjä:  Jayanagar
Seuraaja:  Hayam Vuruk

Syntynyt:  n. 1309
Kuollut:  1372
Puoliso:  Cakradhara
Lapset:  Hayam Vuruk
Suku:  Rajasa
Isä:  Raden Wijaya
Äiti:  Rajapatni
Uskonto:  hindulaisuus
Tribhuwanatunggadewi oli Jaavalla sijaitseneen Majapahitin hindulais-buddhalaisen kuningaskunnan kuningatar tai oikeammin muodollisesti sijaishallitsija vuodesta 1329 vuoteen 1350.
Elämäkerta

Majapahitin kuningas Jayanagar oli valtaan noustessaan vuonna 1309 vaikeuksien edessä. Valtakunta oli hajanainen, mutta hänen onnistui etenkin pääministerinsä Gajah Madan avulla vakiinnuttaa Majapahitin valta-asema Kaakkois-Aasian saarilla ja Malakan niemimaalla. Hänen kuollessaan hänellä ei kuitenkaan ollut miespuolista perillistä. Vallanperimysjärjestyksessä seuraavana oli periaatteessa hänen isänsä leski Rajapatni. Rajapatni oli kuitenkin vetäytynyt buddhalaiseen luostariin. Valtaan nuosi vuonna 1329 muodollisesti sijaishallitsijana Rajapatnin tytär Tribhuwanatunggadewi.
Tribhuwanatunggadewin valtakaudella todellista valtaa valtakunnassa käytti pääministeri Gajah Madan. Majapahit laajeni huomattavasti Tribhuwanatunggadewin valtakaudella, mutta suurin vaikuttava tekijä tälle oli pääministeri. Esimerkiksi Bali vallattiin vuonna 1343, mikä merkitsi paikallisen hallitsijasuvun sammumista ja jaavalaisten vaikutteiden saapumista. Tribhuwanatunggadewi itse oli vakaumuksellinen buddhisti. Tribhuwanatunggadewin asema sijaishallitsijana päättyi Rajapatnin kuollessa vuonna 1350. Valtaan nousi Tribhuwanatunggadewin poika Hayam Vuruk, jota pidetään myös viimeisenä loistokkaana Jaavan hindulais-buddhalaisena hallitsijana. Myöhemmin alueelle levisi islam. Tribhuwanatunggadewi itse kuoli vuonna 1372.
Itä-Jaavalla Mojowarnossa lähellä Majapahitin historiallista pääkaupunkia Trowulania sijaitsee Candi Ngrimbin rauniot, jolta löydettyä Shivan vaimoa Parvatia esittävän naishahmoisen patsaan on joskus tulkittu esittävän Tribhuwanatunggadewiä.
Matinkylän ammattioppilaitos

| Matinkylän ammattioppilaitos |
| --- | --- |
Sijainti:  Matinkatu 3, Espoo
Koordinaatit:  60°9′34″N, 24°44′42″E
Tyyppi:  ammattioppilaitos
Perustettu:  1974
Lakkautettu:  2000 itsenäisenä 2007 Espoon seudun koulutuskuntayhtymässä
Luokat:  1-3
Opiskelijoita:  700-800 vuosittain
Verkkosivut
Matinkylän ammattioppilaitos oli Espoon Matinkylässä toiminut ammatillinen oppilaitos.
Perustaminen

Espoon kaupunginvaltuusto hyväksyi 7. toukokuuta 1969 Espoon uuden ammattikoulun perustamissuunnitelman ja teki 17. joulukuuta 1969 päätöksen Etelä-Espoon ammattikoulun
sijoittamisesta Matinkylään. Valtioneuvosto myönsi perustamisluvan Etelä-Espoon ammattikoululle 22. tammikuuta 1970. Koulu toimi ammattioppilaitoksista annetun lain mukaisena yleisenä ammattikouluna jonka opetuskielinä olivat molemmat kotimaiset kielet.
Espoon kaupunginhallitus hyväksyi 24. lokakuuta 1972 arkkitehtitoimisto Timo ja Tuomo Suomalaisen laatimat Etelä-Espoon ammattikoulun pääpiirrustukset ja toimitti ne ammattikasvatushallituksen hyväksyttäviksi.
Lakkauttaminen

Espoon seudun koulutuskuntayhtymä suunnitteli koulun peruskorjaamista, mutta havaitsi kuitenkin että rakennuksen korjaus olisi maksanut lähes yhtä paljon kuin uuden rakennuttaminen. Asiantuntijoiden mukaan rakennuksesta ei laajallakaan peruskorjauksella olisi saanut ajanmukaista koulua.
Viimeiset oppilaat Matinkylästä valmistuivat ammatteihinsa keväällä 2007. Koulun toiminnot muuttivat keskeisiltä osiltaan syyslukukauden alkuun mennessä Espoon keskukseen valmistuneeseen uuteen Omnian koulurakennukseen ja oppilaitoksen tontin 15000 neliömetrin alalla sijainneet vanhat rakennukset purettiin.
Matinkylän Huolto Oy kommentoi koulun toimintojen lakkaamista asiakaslehdessään Matinkylän Sanomat 1-2008: 
"Oppilaitoksen poistuminen katukuvasta ei ole suuria tunteita nostattanut alueella. Tähän lienee lähinnä syynä se, että rakennusten ulkoasu ja olemus on ollut sitä luokkaa, että mitään ei koeta menetettävän. Varmasti tämä pitää paikkansa laillaan, mutta toiminnalliset menetykset ovat paljon syvemmällä ja osin hyvinkin merkityksellisiä. Meistä ei kukaan voi tai pysty arvioimaan sitä, kuinka moni potentiaalinen oppilasehdokas jää hakeutumatta ammatilliseen oppilaitokseen, jonka toiminta on siirtynyt toiselle puolelle kaupunkiamme! Tämä yhteiskunta tarvitsisi jokaisen nuoren ja vanhemman kädentaitoja omaavan hakeutumaan ammatilliseen oppiin, jotta tekijöitä tulevaisuudessa riittäisi eri toimialoille. Katukuvasta on poistunut satojen nuorten elämä päivittäisestä arjesta. Näiden myötä alueen asukkaat ovat menettäneet erinomaisen leipomoalan tuotemyymälän, oppilasravintolan palvelut sekä kauneushoitolan palvelut yms. joita ei korvaa Ison Omenan vastaavat kaupalliset palvelut. Fyysisinä tiloina alueelta poistui alueen suurin sisäliikuntasali ja tilava auditorio kokoontumispaikkana. Vuosikymmeniä Matinkylän mainetta valtakunnan tasolla ylläpitänyt paikallinen shakkikerho muiden ohessa menetti perinteisen kisapaikkansa."
Ammattioppilaitoksen entisellä tontilla kortteleissa 23301 ja 23302 sijaitsee nyt Matinniitynkujan asuinalue.
Rehtorit

Aulis Autio 1.8.1974-30.9.1974
Paavo Kyöstilä 1.10.1974-1978
Veli Laurila 1978-1983
Harry Lindberg 1983-1984
Raimo Leino 1.-30.8.1984
Veli Laurila 1.9.-31.12.1984
Kaarina Järventaus-Perälä 1.1.1985-31.5.1985
Mikko Eloranta 1.8.1985-2000
Dominic Toninato

| Dominic Toninato> Henkilötiedot |
| --- | --- |
Syntynyt: 9. maaliskuuta 1994 (ikä 30) Duluth, MN, Yhdysvallat
Kansalaisuus:   Yhdysvallat
Jääkiekkoilija
Lempinimi:  Dom
Pelipaikka:  keskushyökkääjä
Maila:  vasen
Pituus:  188 cm
Paino:  91 kg
Seura
Seura:  Winnipeg Jets / Manitoba Moose
Sarja:  NHL / AHL
Pelinumero:  21
Pelaajaura
Pääsarjaura:  2017–
Aik. seurat:  Colorado Avalanche (NHL) San Antonio Rampage (AHL) Colorado Eagles (AHL) Florida Panthers (NHL) Springfield Thunderbirds (AHL)
NHL-varaus:  126. varaus, 2012 Toronto Maple Leafs
Dominic Toninato (s. 9. maaliskuuta 1994 Duluth, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Winnipeg Jetsin organisaatiossa. Toninato on pelipaikaltaan keskushyökkääjä. The Sports Forecaster -sivuston mukaan hän on hyvärunkoinen kahden suunnan hyökkääjä, joka osaa luoda painetta vastustajan päätyyn, on käyttökelpoinen puolustuspään aloituksissa ja alivoimalla. Toninaton hyökkäyspään taidot ovat kuitenkin rajalliset, joten hän ei juuri sovellu peliä tekevään rooliin NHL-tasolla. Toninaton tulisi myös lisätä runsaasti voimaa.